Budsjett 2024 fotballgruppa.
Følgende grunnlag er brukt for budsjettet:
18 spillere på herrer senior ( pr.i dag er det 20 spillere, men gjennom sesongen har vi lagt 18 spillere til grunn)
11 hjemmekamper ut fra terminliste

Vi senker treningsavgifta fra 5 000 kr til 3500 kr til herrespillerne, barn vil fortsatt ikke betale treningsavgift.
Herrespillerne skal selge 15 tippekuponger a 100 kr hver, fordelt på vår- og høstsesong.
Det er budsjettert med 30 betalende tilskuere a 50 kr til hver hjemmekamp. Det er ordnet plakater med vippsnummer som skal settes ut på kampene.
Det er også budsjettert med 1000 kr i kiosksalg pr hjemmekamp (33 kr pr tilskuer), samt at det skal selges måltips for 300 kr pr hjemmekamp.
Fotballgruppa anser dette som et realistisk salgsmål for hjemmekampene.

Det er tatt store grep på kostnadene fra fjoråret grunnet stort underskudd.
Det er bla;
· Ikke forlenget kontrakt med fjorårets trener til 80 000 kr.
· Det blir ingen turer med gratis buss.
· Vi har fått satt opp kun bortekamper ved sesongstart frem til Leksdal stadion kan tas i bruk i midten av mai, slik at vi slipper å leie stadion til hjemmekamper.
· Det er igangsatt salgsdugnader med tippekuponger for seniorlaget, samt at det vil bli fulgt nøye med på kiosksalg og inngangspenger for å sikre at vi møter budsjett.
· Det er tatt ned kostnader til materiell og klær.
· Samarbeidslaget (2.laget) med Vuku er avsluttet.

Alt samlet vil dette gi reduserte kostnader med ca. 100 000 kr og økte inntekter med 50 000 kr.
Dette gjør at vi budsjetterer med et overskudd på 26 200 kr for senior.
Barnelaget vil også få et positivt resultat, slik det har hatt i flere år.
